આ નવલકથાની મોટાભાગની ઘટનાઓ અને પાત્રો વાસ્તવિક છે. આ નવલકથાની નાયિકા કૃષ્ણા પોતે જ છે. ભારત-પાકિસ્તાન વિભાજનની પૃષ્ઠભૂમિ પર આધારિત આ નવલકથામાં કૃષ્ણાએ પાકિસ્તાનના ગુજરાતથી લઇને હિન્દુસ્તાનના ગુજરાત સુધીના તેમના અનુભવો અને વિચારો વ્યક્ત કર્યા છે. ભારતના ભાગલા પડ્યા બાદ પોતાના જન્મસ્થાન એવા પાકિસ્તાન સ્થિત ગુજરાતને અલવિદા કહીને દિલ્હી પહોંચી જ હતી કે કૃૃષ્ણાને સિરોહીમાં બનનારી શિશુશાળાની નિર્દેશિકા બનવાની ઓફર મળે છે. સિરોહી હવે તો રાજસ્થાનમાં છે પણ તે સમયે તે ગુજરાતનો ભાગ હતું. ઘણા બધાં વિચારવિમર્શ બાદ નવલકથાની નાયિકા સિરોહી પહોંચે છે. એ સમયે ભારત નવું નવું આઝાદ થયું હતું.